钦定古今图书集成/理学汇编/学行典/第237卷 > 赵概
## 钦定古今图书集成/理学汇编/学行典/第237卷 > 赵概

按《宋史赵概传》：“概字叔平，秉心和平，与人无怨怒，虽
在事如不言，然阴以利物者为不少，议者以比刘宽、
娄师德。坐张诰贬六年，念之终不衰。诰死，恤其家备至。欧阳修遇概素薄，又躐知制诰。及修有狱，概独抗
章明其罪，言为仇者所中伤，不可以天下法为人报
怨。修得解，始服其长者。为郓州时，吏按前守冯浩侵”
公使钱三十万，当以职田租偿。概知其贫，为代以己
奉。其平生所为类此。